open-index/open-wikipedia-markdown huggingface dataset:
طولِ موج

left**علم طبیعیات** میں، طولِ موج، کسی لہر کے دو نشیبوں یا دو فرازوں کے درمیانی فاصلے کو کہا جاتا ہے۔ اِسے یونانی حرف لمبڈا (λ) سے ظاہر کیا جاتا ہے۔ 

’’عرضی موج (Transverse wave) کی صورت میں اس سے مراد دو مُتصلہ نشیبوں (Throughs) یا فرازوں (crest) کا درمیانی فاصلہ ہے۔ جبکہ طولی موج (Longitudinal wave) کی صورت میں دو قریبی کثیف دباؤ (Compression) اور لطیف دباؤ ( Rarefaction) والے حصوں کا درمیانی فاصلہ ہوتا ہے۔ طول موج کو عموماً یونانی حرف لیمڈا  (λ) سے ظاہر کیا جاتا ہے۔‘‘

طولِ موج اور تعدد (frequency) کا آپس میں تعلق درج ذیل کلیہ سے ظاہر ہوتا ہے:
طولِ موج = رفتارِ موج / تعدد۔ اس لیے، طولِ موج، تعدد کا بالعکس متناسب ہے۔ یعنی، طولِ موج زیادہ ہونے سے تعدد میں کمی آتی ہے اور اِسی طرح اِس کے برعکس۔

زمرہ:امواج
زمرہ:لمبائی
زمرہ:طبیعیات
زمرہ:طبیعیاتی تصورات
زمرہ:ویکی ڈیٹا سے مختلف مختصر وضاحت
زمرہ:بصریات
زمرہ:صدائیات
زمرہ:برقیات
بعید

لفظ ‘‘بعید’’ کی معنی کے لیے دیکھیے : [//ur.wiktionary.org/wiki/بعید ویکی لُغت].

## استعمالات
* بعید نُما
* تضبیطِ بعید
* دسترسِ بعید
* برمیزِ بعید
* بعیدی
بلوٹوتھ

تصغیر|1200px|بلوٹوتھ کا رَمز

**بلوٹوتھ**  ایک وائرلیس ٹیکنالوجی سٹینڈرڈ ہے۔ اس ٹیکنالوجی میں فکس اور موبائل ڈیوائسز اور پرسنل ایریا نیٹ ورکس بنا کر کم فاصلے میں شارٹ ویو لینتھ، یو ایچ ایف ریڈیو ویو کو استعمال کرتے ہوئے ڈیٹا کا تبادلہ کیا جاتا ہے۔ بلوٹوتھ ٹیکنالوجی کو ایریکسن نامی کمپنی نے 1994ء میں بنایا تھا۔ اس ٹیکنالوجی کو RS-232 ڈیٹا کیبلز کے وائرلیس متبادل کے طور پر متعارف کرایا گیا تھا۔

## بلوٹوتھ کا نام
1997ء میں جم کارداچ، جنھوں نے موبائل فون کے کمپیوٹر سے کمیونی کیشن کا سسٹم بنایا تھا، نے اس ٹیکنالوجی کے لیے بلوٹوتھ کا نام تجویز کیا۔ انھوں نے یہ نام فرانس جی بینگٹسون کی کتاب دی لانگ شپس کا مطالعہ کرنے کے بعد تجویز کیا۔ اس کتاب میں شاہ ہیرالڈ بلوٹوتھ اور وائی کنگز کے بارے میں ایک تاریخی کہانی درج ہے۔ اس کہانی میں شاہ بھی وہی کام کرتا ہے جو بلوٹوتھ ٹیکنالوجی کرتی ہے۔ کتاب کے مطابق ہیرالڈ بلوٹوتھ نے ڈنمارک کے بکھرے ہوئے قبائل کو ایک سلطنت میں جوڑ دیا تھا۔ بلوٹوتھ ٹیکنالوجی بھی کمیونی کیشن پروٹوکولز کو ایک یونیورسل سٹینڈر میں یکجا کرتی ہے۔
بلوٹوتھ کا لوگو بھی نورڈک رونی (حروف) کو ملا کر بنایا گیا ہے۔ یہ ہیرالڈ کے نام کے ابتدائی الفاظ ہیں ۔

 تصغیر|ایک بلو ٹوتھ اختراع

## حوالہ جات

## مزید دیکھیے
* ذاتی علاقائی نیٹ ورک
* لاسلکی کسح

زمرہ:1994ء کی متعارفات
زمرہ:لاسلکی
زمرہ:موبائل کمپیوٹر
زمرہ:نیٹ ورکنگ معیارات
زمرہ:ولندیزی ایجادات
زمرہ:سویڈش ایجادات
زمرہ:کامنز زمرہ جس کا ربط ویکی ڈیٹا پر ہے
زمرہ:1994ء میں ٹیلی مواصلات متعلقہ متعارفات
زمرہ:1989ء میں ٹیلی مواصلات متعلقہ متعارفات
لیپ ٹاپ

تصغیر|بائیں|250px
**لیپ ٹاپ** یا **لیپ ٹاپ** (laptop) ایک ایسا کمپیوٹر ہوتا ہے جسے با آسانی ایک جگہ سے دوسری جگہ لے جایا جا سکتا ہے۔ اکثر و بیشتر ایسے کمپیوٹر کا رابطہ انٹرنیٹ سے ہوتا ہے۔

## اردو اصطلاحات
اردو میں اس کے لیے درج ذیل اِصطلاحات استعمال کر سکتے ہیں گو یہ سب فی الحال مستعمل نہیں ہیں۔
* دستی کمپیوٹر https://techguideco.com
* برقی بستہ
* لیپ ٹاپ
* گشتی محاسب
* محمولی کمپیوٹر

## مزید دیکھیے
* ٹیبلٹ کمپیوٹر


زمرہ:امریکی ایجادات
زمرہ:جاپانی ایجادات
زمرہ:ذاتی کمپیوٹنگ
زمرہ:کمپیوٹر کی اقسام
زمرہ:کامنز زمرہ جس کا ربط ویکی ڈیٹا پر ہے
زمرہ:چھوٹے پیغام خانوں کا استعمال کرنے والے مضامین
زمرہ:دفتری سازوسامان
زمرہ:ذاتی کمپیوٹر
زمرہ:موبائل کمپیوٹر
زمرہ:ویکی ڈیٹا سے مختلف مختصر وضاحت
وصل

دو چیزوں کو اکٹھا باندھنا یا گانٹھنا؛ جوڑنا یا ملانا؛ منسلک کرنا؛ لگانا؛ دو اشخاص یا مقامات کے درمیان ابلاغ یا مواصلت قائم کرنا؛ کسی سے مواصلت پیدا کرنا؛ تعلق یا سلسلہ پیدا کرنا؛ قریب ہونا یا دوستی کرنا۔ (فعل لازم) متعلق ہونا؛ جڑنا یا ملنا؛ مواصلت میں ہونا؛ واصل ہونا؛ مقررہ اوقات میں چلنے والے ہوائی جہازوں یا ریل گاڑیوں کا ایسے وقت پر پہنچنا کہ مسافروں کو ناجائز تاخیر کے بغیر مطلوبہ مقامات کے لیے ہوائی جہازوں/ریل گاڑیاں مل جائیں۔

## حوالہ جات
کمپیوٹر پر نایکساں اردو حروف

اردو کے لیے اس وقت دو کلیدی تختہ مقبول ہیں۔ ایک تختہ میں کچھ حروف موجود ہیں جو دوسرے میں نہیں، جس کی وجہ سے انٹرنیٹ پر جو اردو مواد جمع ہو رہا ہے اس میں ایک ہی لفظ مختلف یکرمزی حروف سے لکھا نظر آتا ہے۔ بعض جگہ ایک حرف اور کسی جگہ دو حروف کا مجموعہ جو مل کر دیکھنے میں اسی طرح لگتا ہے۔ زیادہ تر یہ ایسے حروف ہیں جس میں حرف "ء" (ھمزہ) کسی صورت استعمال ہوا ہے۔

ذیل میں ہم یکرمزی حرف اور اس کے برابر "دو یکرمزی حرف" کا جدول دیتے ہیں:

 
 0622
 0627, 0653 
 آ
 آ
 
 
 06C2
 06C1, 0654
 ۂ
 ۂ
 
 
 0624
 0648, 0654
  ؤ
  ؤ
 
 
 
 
 

واضح رہے کہ یکرمزی قواعد کے تحت یہ صورتیں برابر ہیں۔ یہ الگ بات ہے کہ کچھ فونٹ میں یہ تھوڑا مختلف دِکھ سکتی ہیں۔ گوگل جیسے تلاش کندہ اس بات کا ادراک رکھتے ہیں کہ یہ یک اور دو حرفی صورتیں برابر ہیں۔ اس کے علاوہ املا پڑتالگر اطلاقیہ کو بھی اس کا خیال رکھنا ہو گا۔

اس کے علاوہ کچھ الفاظ کے ہجوں پر اردو دانوں کا اتفاق نہیں۔

 
 آؤ = آ + ئ
 آئی = آ + ئ + ی
 
 
 آئے = آ + ئے
 آئے= آ + ئ + ے
 
 
 
 
 
 
 
 
 


اوائل الکلمہ اگر بغیر "۔" کے لکھنا ہوں، تو حروف کے درمیان بصورت ضرورت یکرمزی تظبیط حرف zwnj ڈال دیا جاتا ہے۔ مثلاً
: ورائے متن زبان تدوین = و + م + 'zwnj' + ز + ت = وم‌زت
یہاں 'م' اور 'ز' کو جڑنے سے بچانے کے لیے ان کے درمیان 'zwnj' ڈالا گیا ہے۔
ہجے پڑتالگر اطلاقیہ hunspell تظبیط حرف 'zwnj' کو فضاء کی طرح سمجھتا ہے اور جن حروف کے درمیان یہ آئے، انھیں علاحدہ علاحدہ لفظ تصور کرتا ہے۔ اس لیے اوائل الکلمات لکھنے کا بہتر طریقہ یہ ہے کہ ہر دو حروف کے درمیاں 'zwnj' ڈالا جائے، چاہے اس کی ضرورت ہو یا نہ۔ گویا اوپر کی مثال یوں لکھنا چاہیے:
: و + 'zwnj' + م + 'zwnj' + ز + 'zwnj' + ت = وم‌زت

## بیرونی روابط
* Urdu normalization
* داستان غریب ھمزہ
* U0600 کا چارٹ

زمرہ:کمپیوٹر پر اردو
ذیلی صحارائی افریقا

[تصغیر|'''گہرا اور ہلکا سبز:''' "ذیلی صحارائی افریقا" کی تعریف کے مطابق جو اقوام متحدہ کے ادارے اعداد و شمار میں استعمال کرتے ہیں۔<br/>'''ہلکا سبز:''' تاہم، [سوڈان کی اقوام متحدہ کی شماریات میں شمالی افریقا کے طور پر درجہ بندی کی گئی ہے۔]]

*سب صحارا افریقا* یا *سب صحارن افریقا*  ایک جغرافیائی اصطلاح ہے جو براعظم افریقا کے ان ممالک کے لیے استعمال ہوتی ہے جو صحرائے اعظم کے جنوب میں واقع ہیں یا وہ افریقی ممالک جو مکمل یا جزوی طور پر صحرائے اعظم کے جنوب میں واقع ہیں۔ 
اس میں شمالی افریقا شامل نہیں کیونکہ وہ دنیائے عرب کا حصہ ہے۔
ساحل کا علاقہ صحرائے اعظم اور استوائی جنگلات کے درمیان کا علاقہ ہے۔ قرن افریقا اور سوڈان کا بڑا علاقہ سب صحارا افریقا کا حصہ ہے لیکن اس پر مشرق وسطٰی کا اثر و رسوخ بہت زیادہ ہیں اس لیے یہ عرب دنیا کا حصہ ہی تسلیم کیے جاتے ہیں۔ 
سب صحارن افریقا "سیاہ افریقا" بھی کہلاتا ہے کیونکہ اس کی بیشتر آبادی سیاہ فام ہے۔ بلاد سودان کی اصطلاح کے معنی بھی "سیاہ فاموں کی سرزمین" ہی ہیں۔ 
سب صحارن افریقا کا علاقہ 24.3 ملین مربع کلومیٹر پر محیط ہے۔ یہ دنیا کے غریب ترین خطوں میں سے ایک ہے جو نوآبادیاتی نظام کے بداثرات، اقتصادی بدانتظامی، مقامی سطح پر بدعنوانی اور بین النسلی تنازعات کا نتیجہ ہے۔ اس خطے میں دنیا کے غریب اور غیر ترقی یافتہ ترین ممالک واقع ہیں۔ 
خطے کی آبادی 2006ء کے مطابق 770.3 ملین ہے جس میں اضافے کا تناسب 2.3 فیصد ہے۔ اقوام متحدہ کے اندازوں کے مطابق 2050ء تک یہ آبادی تقریباً ڈیڑھ ارب ہو جائے گی۔ 
سب صحارن افریقا کے ممالک آبادی کی شرح کے علاوہ کم غذائی، نوعمر بچوں کی اموات اور ایچ آئی وی/ ایڈز کے حامل افراد کی تعداد کے لحاظ سے بھی دیگر ممالک سے بہت آگے ہیں۔ 
افریقا کے صرف چھ ممالک جغرافیائی طور پر سب صحارن افریقا کا حصہ نہیں: الجزائر، مصر، لیبیا، مراکش، تیونس، مغربی صحارا (جو مراکش کے زیر انتظام ہے)۔ سوڈان، موریطانیہ اور نائجر کا کچھ حصہ ساحل میں بھی شامل ہے جبکہ دیگر تمام افریقی ممالک کے بیشتر علاقے سب صحارن افریقا میں شمار ہوتے ہیں۔

## حوالہ جات

زمرہ:ذیلی صحارائی افریقا
زمرہ:افریقا
زمرہ:افریقا کے خطے
زمرہ:جغرافیائی اصطلاحات
زمرہ:جغرافیہ افریقا
زمرہ:وسطی افریقا
زمرہ:تاریخی خطے
زمرہ:ویکی ڈیٹا سے مختلف مختصر وضاحت
سرائے

مسافر خانے یا **سرائے** جہاں مسافر ٹھہرنے کی غرض سے قیام کرتے ہیں۔ جبکہ ترکی لفظ (**سرای** فارسی ماخذ) کے معنی **محل** کے ہیں۔
تصغیر|لاہور کے تاریخی قصبے منہالہ میں موجود سرائے کی باقیات

## مقامات
### آذربائیجان
* سرائے، ابشیرون
* سرائے، قوبادلی

### بوسنیا و ہرزیگووینا
* سرائیوو - بوسنیا و ہرزیگووینا کا دار الحکومت

### ایران
* سرای، آذربائیجان شرقی
* سرای دہ
* سرای، ہمدان
* سرای شیخ علی
* سرای محمد حسین

## عراق
* سرای آزادی

### ترکی
* سرائے، کازان
* سرائے (ضلع)، وان
* سرائے بورنو
* باغچہ سرائے (ضلع)، وان
* سرائےکوئے
* سرائے اونو

### یوکرین
* باغچہ سرائے

زمرہ:نام مقامات ضد ابہام صفحات
زمرہ:ویکی ڈیٹا سے مختلف مختصر وضاحت
زمرہ:ترکی الفاظ اور جملے
فضائے بسیط

*دیگر استعمالات کے لیے دیکھیے: [[فضاء (ضد ابہام)]] یا [[خلاء (ضد ابہام)]]*

**فضائے بسیط** يا **خلاء** ، جسے **بیرونی فضاء** بھی کہاجاتا ہے، علمِ فلکیات میں اَجرامِ فلکی کی فضاؤں سے باہر کائنات کے خالی علاقہ کو کہاجاتا ہے۔ مقبولِ عام سمجھ کے برعکس، **خلاء** مکمل طور پر خالی نہیں ہے (جیسے کامل فراغ) بلکہ اِس میں تھوڑے مقدار کا ریزہ موجود ہے، زیادہ تر ہائیڈروجن پلازما اور ساتھ ہی برقناطیسی اشعاع. قیاساً، اِس میں سیاہ مادہ اور سیاہ توانائی بھی موجود ہے۔

## تسمیات
جیسا کہ اُوپر گذر چکا کہ عام خیال یہی کیا جاتا ہے کہ *خلاء مکمل طور پر خالی ہے*، اِسی خیال کی وجہ سے اِسے خلاء کہاجاتا ہے اور اگر غور کیا جائے تو یہ خیال غلط ثابت ہوتا ہے اور یہی وجہ ہے کہ اِسے خلاء کہنا بھی درست نہیں، اِس کے لیے صحیح لفظ فضاء ہو سکتا ہے، تاہم فضاء دو قسم کے ہیں یعنی ایک اجرامِ فلکی کی اپنی فضاء جیسے کرۂ ہوا اور ایک اجرامِ فلکی کی کشش ثقل سے باہر یعنی اجرام کے درمیان کی جگہ، لہٰذا اِن دونوں فضاؤں کے لیے ایک ہی لفظ فضاء استعمال کرنے سے ابہام پیدا ہونے کا اندیشہ ہے، اِس لیے خلاء کے لیے **فضائے بسیط** ایک موزوں اور صحیح اِصطلاح ہے، علمی لحاظ سے بھی اور ادبی لحاظ سے بھی۔ دوسری اہم بات یہ کہ اِس کے لیے **خلاء** کا لفظ استعمال کرنا بھی ضروری ہے کیونکہ اِس کے لیے انگریزی میں لفظ اسپیس استعمال کیا جاتا ہے اور لفظ اسپیس سے منسلک دوسرے اِصطلاحات کے اُردو متبادلات بنانے یا اپنانے میں اِصطلاح فضائے بسیط استعمال کرنے سے بہت سے مشکلات کا سامنا پڑسکتا ہے، لہٰذا، اُن مرکبات میں لفظ خلاء ہی موزوں ہے جیسے خلائی جہاز، خلائی پرواز، خلائی تحقیق، خلائی مرکز وغیرہ۔ لفظ خلاء کا اگر مطالعہ کیا جائے تو معلوم ہوتا ہے کہ یہ عربی زبان کا لفظ ہے اور اِس کی وہی معنی ہے جو انگریزی لفظ ویکیوم کی ہے، تاہم ویکیوم کے لیے ایک اَور عربی لفظ **[[فراغ]]** بلاجھجھک استعمال کیا جا سکتا ہے، اِس لیے لفظ خلاء کا اسپیس کے لیے استعمال کسی ابہام کا پیش خیمہ ثابت نہیں ہو سکتا۔
موقع محل اور اِصطلاح کی مناسبت سے اِس کے لیے بعض اوقات صرف لفظ فضاء بھی استعمال کیا جاتا ہے، جیسے ہوافضاء (aerospace)، سمتیہ مکاں اور نمونہ فضا وغیرہ۔

## ماحول
[تصغیر|500px|خلاء ایک [مکمل فراغ نہیں ہے، بلکہ باردار زرّات، برقناطیسی میدان اور وقوعاً ستاروں کا پلازمائے بُردہ ہے۔]]
فضائے بسیط، کامل فراغ کی قریب ترین طبعی مثال ہے۔ اِس میں رگڑ ناپید ہے، جو ستاروں، سیّاروں اور چاندوں کو آزاد تیرنے کے قابل بناتی ہے۔ ستارے، سیّارے، نجمیئے اور چاند اپنی فضاء کششِ ثقل کے ذریعے قائم رکھتے ہیں۔ اِن کی فضاؤں کی کوئی خاص حد نہیں ہوتی، بلکہ جسم سے فاصلہ بڑھنے کے ساتھ ساتھ فضاء کی کثافت بھی کم ہوتی جاتی ہے۔

## مزید دیکھیے
* فضاء
* فراغ
* بین‌کہکشائی علاقہ
* خلائی طرزیات
* خلائی پرواز

## حوالہ جات


زمرہ:اجرام فلکی
زمرہ:بین‌کہکشائی وسیط
زمرہ:پلازما طبیعیات
زمرہ:خلانوردی
زمرہ:خلاء
زمرہ:خلائی پلازما
زمرہ:شاکلہ خلا
زمرہ:فراغ
زمرہ:کونوں کی بڑی پیمانی ساخت
زمرہ:ماحول
زمرہ:بود و باش کے کوائف
زمرہ:ماورائےکہکشاں فلک‌شناسی
زمرہ:مقامات
زمرہ:ویکی ڈیٹا سے مطابقت رکھنے والی مختصر تفصیل
شمالی امریکا (خطہ)

تصغیر|خطۂ شمالی امریکا سبز رنگ میں نمایاں

**شمالی امریکا** بر اعظم امریکا کا شمالی ترین خطہ ہے اور براعظم شمالی امریکا کا حصہ ہے۔ یہ وسطی امریکا کے شمالی جانب واقع ہے اور ریاستہائے متحدہ امریکا اور میکسیکو کی درمیان سرحد کو ان دونوں خطوں کی درمیانی سرحد تسلیم کیا جاتا ہے۔ اقوام متحدہ کے مطابق یہ ممالک اس خطے میں شامل ہیں:

کینیڈا

ریاستہائے متحدہ امریکا

گرین لینڈ (ڈنمارک کا خود مختار جزیرہ)

سینٹ پیئر و میکیلون (فرانس کے زیر قبضہ)

برمودا (برطانیہ کے زیر قبضہ)

یہ دنیا کے خوش حال ترین خطوں میں سے ایک ہے۔ اس خطے کی آبادی 33 کروڑ 46 لاکھ سے زائد ہے جبکہ اس کا کل رقبہ 2 کروڑ 17 لاکھ 80 ہزار 142مربع کلومیٹر ہے۔

زمرہ:براعظم امریکا
زمرہ:امریکین کے خطے
زمرہ:جغرافیائی اصطلاحات
زمرہ:شمالی امریکا
زمرہ:شمالی امریکا کے خطے
زمرہ:ٹائٹل اسٹائل میں بیک گراؤنڈ اور ٹیکسٹ الائن دونوں کے ساتھ ٹوٹنے والی فہرست کا استعمال کرنے والے صفحات
زمرہ:ویکی ڈیٹا سے مطابقت رکھنے والی مختصر تفصیل
زمرہ:مقامی امریکی شخصیات
زمرہ:قدیم تاریخ
زمرہ:نسل کی تاریخی تعریفیں
زمرہ:قدیم اقوام
یورپ کا مرد بیمار

**یورپ کا مرد بیمار** ایک اصطلاح ہے جو ایسے یورپی ممالک کے بارے میں استعمال ہوتی ہے جو خراب اقتصادی صورت حال اور/یا غربت کا شکار ہوں۔

یہ اصطلاح روس کے زار نکولس اول نے سلطنت عثمانیہ کے بارے میں استعمال کی تھی جو آخری ایام میں مالیاتی طور پر یورپی قوتوں کے زیر اثر تھی اور یکے بعد دیگرے جنگوں میں اپنے علاقے کھوتی جا رہی تھی۔ البتہ یہ آج تک واضح نہیں ہو سکا کہ انھوں نے یہی جملہ ادا کیا تھا۔ سینٹ پیٹرز برگ، جو اس وقت روسی سلطنت کا دارالحکومت تھا، کے لیے برطانوی سفیر سر جارج ہیملٹن سیمور نے 1853ء میں جنگ کریمیا کے سلسلے میں لارڈ جان رسل کو بھیجے گئے خطوط میں نکولس اول کا اقتباس درج کیا ہے کہ ۔

حالانکہ نکولس نے یورپ کے لاحقے کے ساتھ اس جملے کا اختتام نہیں کیا لیکن پھر بھی یہ جملہ سلطنت عثمانیہ کے حوالے سے ہی مشہور ہو گیا۔

## جدید استعمال
* 1960ء اور 1970ء کی دہائی کے اواخر میں صنعتی زوال اور دیگر یورپی ممالک کے مقابلے میں خراب اقتصادی کارکردگی کے باعث برطانیہ کو *یورپ کا مرد بیمار* کہا جانے لگا۔ فرانسسکو فرانکو کی حکومت کے اواخر اور آمر کی موت کے بعد 1983ء تک مشکل اقتصادی صورت حال کے باعث اسپین بھی اسی لقب کا حقدار ٹھہرا۔
* 1980ء کی دہائی سے قبل جمہوریہ آئرلینڈ کے لیے بھی یہی اصطلاح استعمال کی جاتی رہی۔
* 1990ء کی دہائی میں پرتگیزی معیشت کی بحالی تک پرتگال کو بھی اسی لقب سے پکارا جاتا رہا۔
* 1990ء کی دہائی ہی میں روس اور کئی مشرقی یورپی ممالک کو خراب اقتصادی صورت حال، شراب نوشی و نشے بازی اور ایڈز کے مریضوں میں اضافے کے باعث "یورپ کے مردانِ بیمار" کہا جاتا تھا۔
* پیٹر بیکر اور سوسن گلیسر کی حالیہ کتاب "ابھرتا ہوا کریملن: ولادیمیر پیوتن کا روس اور انقلاب کا خاتمہ" میں روس کے لیے یہی اصطلاح استعمال کی گئی۔ کتاب کے باب نہم کا عنوان ہی "یورپ کا مرد بیمار" ہے۔
* 1990ء کی دہائی میں جرمنی پر بھی یہی عنوان چسپاں ہوا جس کا سبب 1990ء میں مشرقی و مغربی جرمنی کے اتحاد کے باعث پیدا ہونے والی اقتصادی مشکلات تھیں۔
* مئی 2005ء میں جریدے "دی اکنامسٹ" نے اٹلی کو "یورپ کا حقیقی مرد بیمار" قرار دیا۔
* 2006ء میں مارک اسٹین نے اپنی کتاب "اکیلا امریکا: دنیا کا خاتمہ جیسے ہم جانتے ہیں" میں روس کو "یورپ کا مرد بیمار" قرار دیا۔
* 2007ء میں مورگن اسٹینلے نے ایک رپورٹ میں فرانس کو "یورپ کا نیا مرد بیمار" قرار دیا۔
* اپریل 2007ء میں دی اکنامسٹ نے پرتگال کو "یورپ کا نیا مرد بیمار" قرار دیا۔

## متعلقہ مضامین

ایشیا کا مرد بیمار

زمرہ:تاریخ سلطنت عثمانیہ
زمرہ:تاریخ یورپ
زمرہ:سلطنت عثمانیہ
زمرہ:سلطنت عثمانیہ کی سیاست
زمرہ:سلطنت عثمانیہ میں انیسویں صدی
زمرہ:یورپ
زمرہ:ہجویہ
زمرہ:یورپ کی سیاست
زمرہ:مملکت متحدہ میں بیسویں صدی
زمرہ:مملکت متحدہ میں اکیسویں صدی
زمرہ:مملکت متحدہ کی سیاست
زمرہ:سیاسی توہین آمیزی
زمرہ:اقتصادی تاریخ
نوجوانان عثمانیہ

**نوجوانانِ عثمانی ** یا **جوان عثمانی** یا **نوجوانانِ عثمانیہ** (ترکی: Yeni Osmanlilar، ینی عثمانلی لر) سلطنت عثمانیہ کے قوم پرست دانشوروں کا ایک گروہ تھا جو 1865ء میں قائم ہوا۔ یہ گروہ روسو جیسے مغربی مفکرین اور انقلاب فرانس سے متاثر تھا۔ انھوں نے عثمانی ازم (عثمانیت) کا نظریہ تخلیق کیا۔ وہ آئینی و پارلیمانی نظامِ حکومت کے حامی تھے۔

اس تنظیم کا اصل نام اتفاق جمعیت تھا البتہ اسے ژون ترک لر، ارباب شباب ترکستان، گنج عثمانلی لر اور ینی عثمانلی کے مختلف ناموں سے بھی پکارا جاتا تھا۔

نوجوانان عثمانی افسر شاہی کے وہ ارکان تھے جو دور تنظیمات کی پیداوار تھے اور استبدادیت سے بیزار تھے اور مسائل کا زیادہ جمہوری حل چاہتے ہیں۔ ان میں دو مشہور شخصیات ضیاء پاشا گوک الپ اور نامق کمال کی تھیں۔

نوجوانان ترک کا گروہ انہی میں سے نکلا تھا جن کی بدولت عثمانی سلطنت دوسرے آئینی دور میں داخل ہوئی اور جنگ عظیم اول میں شریک ہوئی۔

## متعلقہ مضامین

نوجوانان ترک

زمرہ:1867ء میں قائم ہونے والی سیاسی جماعتیں
زمرہ:سلطنت عثمانیہ
زمرہ:سلطنت عثمانیہ میں اصلاحات
زمرہ:سلطنت عثمانیہ میں سیاسی تحاریک
زمرہ:تاریخ ترکیہ
زمرہ:تاریخ سلطنت عثمانیہ
زمرہ:خفیہ انجمنیں
زمرہ:سازش
قانون اساسی

عثمانی سلطنت کا پہلا آئین **قانونِ اساسی** (ترکی: Kanûn-ı Esâsî) کہلاتا ہے۔ یہ آئین سلطان عبدالحمید ثانی (1876ء-1909ء) کے عہد میں نوجوانان عثمانی کے اراکین، خصوصاً احمد شفیق مدحت پاشا، نامق کمال اور ضیا بیگ نے تحریر کیا۔ یہ آئین صرف دو سال، 1876ء سے 1878ء تک، قابل عمل رہا اور عبد الحمید ثانی نے اسے کالعدم کر دیا۔

## بیرونی روابط

قانون اساسی کا مکمل متن

زمرہ:آئینی قانون
زمرہ:سلطنت عثمانیہ
زمرہ:سلطنت عثمانیہ میں 1876ء
زمرہ:عثمانی قانون
زمرہ:قانون
زمرہ:قانون میں 1876ء
زمرہ:1876ء کی دستاویزیں
زمرہ:ویکی ڈیٹا سے مطابقت رکھنے والی مختصر تفصیل
زمرہ:سلطنت عثمانیہ کی سیاست
زمرہ:دسمبر 1876ء کی سرگرمیاں
زمرہ:تاریخ سلطنت عثمانیہ
عثمانی سلطنت کا دوسرا آئینی دور

سلطنت عثمانیہ کا **دوسرا آئینی دور** یا **دوسرا دورِ مشروطیت** (ترکی: İkinci Meşrûtiyyet Devri ایکنجی مشروطیت دوری) سلطان محمد سادس کی جانب سے 1908ء کے نوجوانان ترک کے انقلاب کے بعد آئینی بادشاہت کی بحالی کے ساتھ شروع ہوتا ہے۔ اس دور میں متعدد انتخابات کے بعد جمعیت اتحاد و ترقی کو سیاست میں فروغ حاصل ہوا۔ اس آئینی دور کا خاتمہ پہلی جنگ عظیم اور استنبول پر اتحادیوں کے قبضے کے ساتھ 18 مارچ 1920ء کو ہوتا ہے۔

زمرہ:سلطنت عثمانیہ
زمرہ:سلطنت عثمانیہ کی سیاست
زمرہ:سلطنت عثمانیہ کی سیاسی تاریخ
زمرہ:سلطنت عثمانیہ میں اصلاحات
زمرہ:سلطنت عثمانیہ میں بیسویں صدی
زمرہ:نوجوانان ترک
زمرہ:چھوٹے پیغام خانوں کا استعمال کرنے والے مضامین
زمرہ:خانہ معلومات ملک یا خانہ معلومات سابقہ ملک پرچم سرخی یا قسم پیرامیٹر استعمال کرنے والے صفحات
زمرہ:علامت کیپشن یا ٹائپ پیرامیٹرز کے ساتھ خانہ معلومات ملک یا خانہ معلومات سابقہ ملک استعمال کرنے والے صفحات
زمرہ:ویکی ڈیٹا سے مطابقت رکھنے والی مختصر تفصیل
زمرہ:عثمانی البانیہ
نوجوانان ترک

تصغیر|24 جولائی، نئے آئین کا جشن
**نوجوانان ترک ** یا **جوان ترک** (ترک: Jön Türkler، جون ترک لر) سلطنت عثمانیہ میں اصلاحات کے حامی مختلف گروہوں کا اتحاد تھا۔ نوجوانان ترک انقلاب کے ذریعے ہی سلطنت دوسرے آئینی دورمیں داخل ہوئی۔ یہ تحریک 1889ء میں پہلے فوجی طلبہ میں پھیلی اور پھر دیگر سلطان عبد الحمید ثانی کے استبدادی رویے کے باعث آگے پھیلتی چلی گئی۔ 1906ء میں باضابطہ طور پر جمعیت اتحاد و ترقی (ترک زبان: İttihad ve Terakki Cemiyeti) کے نام سے خفیہ طور پر تخلیق پانے والا گروہ نوجوانان ترک کے بیشتر ارکان پر ہی مشتمل تھا۔

نوجوانان ترک کے تین پاشاؤں نے 1913ء کی بغاوت سے جنگ عظیم اول کے اختتام تک سلطنت عثمانیہ پر حکومت کی۔

## متعلقہ مضامین
نوجوانان عثمان

زمرہ:نوجوانان ترک
زمرہ:آرمینیائی نسل کشی
زمرہ:ترک قوم پرستی
زمرہ:ترکیہ میں باغی گروہ
زمرہ:سلطنت عثمانیہ
زمرہ:سلطنت عثمانیہ کی سیاست
زمرہ:سلطنت عثمانیہ میں اصلاحات
زمرہ:کامنز زمرہ جس کا ربط ویکی ڈیٹا پر ہے
زمرہ:چھوٹے پیغام خانوں کا استعمال کرنے والے مضامین
زمرہ:ویکی ڈیٹا سے مطابقت رکھنے والی مختصر تفصیل
ستارہ

**ستارہ**، **اَختَر**، **نجم** یا **تارا** دراصل شاکلہ (پلازما) کا ایک جسیم اور چمکیلا گولا ہوتا ہے۔ زمین کا قریب ترین ستارہ سورج ہے جو زمین پر زیادہ تر توانائی کا منبع ہے۔ دوسرے ستارے رات کو نظر آتے ہیں، جب سورج کی روشنی اُن کی روشنی کو ختم نہیں کرتی۔ وُہ ستارے جو ہم رات کے وقت اپنی برہنہ آنکھوں (Naked eyes) سے دیکھ سکتے ہیں، تمام جادۂ شیر (milky way) کہکشاں سے تعلق رکھتے ہیں۔ تقریباً، 5000 ستارے ہم اپنی برہنہ آنکھوں سے دیکھ سکتے ہیں۔ ہمارا نظامِ شمسی بھی اِسی کہکشاں میں شامل ہے۔
ستارہ، اپنی زندگی کے زیادہ تر حصّے میں، اِس لیے چمکتا ہے کہ اُس کے گودے میں حرمرکزی ائتلاف ہوتا ہے جس کی وجہ سے توانائی خارج ہوتی ہے، یہ توانائی ستارے کے اندرون میں چلتی ہے اور پھر باہر خلاء میں منتشر ہوجاتی ہے۔ ہائیڈروجن اور ہیلئیم سے بھاری، قریباً تمام عناصر، ستاروں میں ائتلافی عملیات سے تخلیق پائے۔

## ترکیب
تمام ستارے گرم دہکتے ہوئے گیس سے بنے ہیں۔ کچھ ستاروں کے بیرونی تہیں(layers) اِتنی خالی ہیں کہ اُن کو سرخ-گرم خلا کہنا بے جا نہ ہوگا۔ دوسرے ستارے بہت کثیف ہیں کہ بیرونی تہوں کے مادہ سے بھرا ایک چمچہ کئی ٹن وزن کا ہوگا۔ ستارے زیادہ تر ہائیڈروجن اور تھوڑے سے ہیلئیم گیس سے بنے ہیں۔ دوسرے عناصر بھی بہت تھوڑے مقدار میں موجود ہیں جیسے: آکسیجن، کاربن، نیون اور نائیٹروجن.

### سورج
*اصل مضمون: [[سورج]]*

**سورج**، ہماری زمین کا قریب ترین ستارہ ہے۔ اِس کا زمین سے فاصلہ تقریباً 150 ملین کلومیٹر ہے۔ یہ دوسرے نظر آنے والے ستاروں سے مختلف ظاہر ہوتا ہے۔ اِس کی وجہ یہ ہے کہ یہ زمین سے اگلے قریب ترین ستارے سے 250,000 گُنا زیادہ زمین کے قریب ہے۔ دوسرا قریب ترین ستارہ زمین سے 30 ٹرلین کلومیٹر کے فاصلے پر ہے۔ روشنی کو سورج سے زمین تک پہنچنے میں 8 منٹ لگتے ہیں۔ بعید ستارے اِتنے دُور ہیں کہ اُن کی روشنی زمین تک پہنچنے میں کروڑوں سال لگاتی ہے۔

## مزید دیکھیے
* قدرتی سیارچہ
* مصنوعی سیارچہ
* زمین کا چاند
* نجمیہ

زمرہ:اجرام فلکی
زمرہ:ستاروی فلکیات
زمرہ:ستارے
زمرہ:فلکیات
زمرہ:طبعی کائنات
زمرہ:مآخذ روشنی
زمرہ:کامنز زمرہ جس کا ربط ویکی ڈیٹا پر ہے
زمرہ:ویکی ڈیٹا سے مختلف مختصر وضاحت
زمرہ:خودکار پیمانے کے ساتھ متعدد تصاویر استعمال کرنے والے صفحات
مولّد

**مولّد** درج ذیل کا حوالہ دیتا ہے:

* برقی مولّد
* محرکی-مولّد

## مزید دیکھیے
* تولید
برقی مولّد

تصغیر|500px|برقی مولّد کی تصوّراتی ساخت
**[[برقی تولید]]** یا **بجلی پیدا کاری** میں، **برقی مولّد** (electrical generator) ایک ایسا آلہ ہے جو عموماً برقناطیسی امالہ کو استعمال کرتے ہوئے میکانی توانائی کو برقی توانائی میں تبدیل کرتا ہے ؛ جبکہ برقی توانائی کا میکانیکی توانائی میں اُلٹا تبادلہ برقی محرک (electric motor) کرتا ہے۔ اور شاید اِسی بنا پر محرک اور برقی مولّد میں کئی باتیں مشترک ہیں۔

مولّد، برقی چارجوں کو ایک بیرونی برقی دَور میں حرکت کرنے پر مجبور کرتا ہے، لیکن یہ بجلی یا چارج نہیں پیدا کرتا جو پہلے سے اِس کے خَم شدہ تاروں میں موجود ہوتی ہے۔ یہ کچھ حد تک آبی پمپ سے مماثلت رکھتا ہے، جو پانی کا بہاؤ تو بناتا ہے لیکن اپنے اندر پانی پیدا نہیں کرتا۔

## تاریخی اِرتقاء
مقناطیسیت اور بجلی کے درمیان تعلق کی دریافت سے پہلے، برق سکونی مولّد ایجاد ہوئے جو برق سکونی اُصولوں پر کام کرتے تھے۔ یہ مولّد بہت زیادہ وُولٹیج اور کم برقی بار پیدا کرتے تھے .

## مزید دیکھیے
* محرک

زمرہ:انگریزی ایجادات
زمرہ:برق
زمرہ:برقی تولید
زمرہ:برقیات
زمرہ:مولّدات
زمرہ:کامنز زمرہ جس کا ربط ویکی ڈیٹا پر ہے
زمرہ:ویکی ڈیٹا سے مطابقت رکھنے والی مختصر تفصیل
ملحقہ

## استعمالات
* [//ur.wiktionary.org/wiki/ملحقہ ملحقہ - معنی وکشنری میں]
* ملحقہ اِختراعات (شمارندیات)
* ملحقہ عصبی نظام (علمِ حیات)
پرنٹر (کمپیوٹنگ)

بائیں|تصغیر|ایچ پی لیزر جیٹ 5 پرنٹر
**کمپیوٹر پرنٹر** ایک کمپیوٹر ملحقہ اِختراع ہے جو برقی حالت میں ذخیرہ شدہ دستاویزات کی طبیعی ذریعے (physical medium) جیسے کاغذ یا شفّافوں (transparency) پر نقلِ کثیف (hard copy) بناتا ہے۔

آسان الفاظ میں، چھاپگر ایک ایسا آلہ ہے جو کمپیوٹر کی تخلیق شدہ تصاویر و تحاریر کو کسی سخت چیز جیسے کاغذ وغیرہ پر چھاپتا ہے۔ زیادہ تر لیزر پرنٹرز دستاویزات کو سیاہ اور سفید میں پرنٹ کرنے کے لیے استعمال کیے جاتے ہیں یا انک جیٹ پرنٹرز کو اعلیٰ معیار کی رنگین تصاویر بنانے کے لیے استعمال کیا جاتا ہے۔

اِن کو پرنٹر میں استعمال ہونے والے پرنٹ میکانزم کی قسم کے لحاظ سے دو اہم زمروں میں درجہ بند کیا جاتا ہے۔
* اِمپیکٹ پرنٹر
* نان اِمپیکٹ پرنٹر

## اِمپیکٹ پرنٹر
اِمپیکٹ پرنٹر ٹائپ رائٹر کی طرح کام کرتے ہیں۔ اِمپیکٹ پرنٹر پرنٹنگ کی رفتار اور حروف فی سطر کی بنیاد پر تین اقسام میں آتے ہیں۔
* ڈاٹ میٹرکس پرنٹر
* ڈیزی ویل پرنٹر
* لائن پرنٹر

## نان اِمپیکٹ پرنٹر
نان اِمپیکٹ پرنٹر ایسے پرنٹر ہوتے ہیں جو کاغذ کو چھوئے بغیر اُس پر پرنٹ کرتے ہیں۔ یہ پرنٹر جدید طریقوں کا استعمال کرتے ہیں جنھوں نے پرنٹنگ کے معیار اور رفتار کو بہتر کیا ہے۔ اِن میں لیزر پرنٹر، انک جیٹ پرنٹر، الیکٹرو-تھرمل پرنٹر اور الیکٹروسٹیٹک پرنٹر شامل ہیں۔

## نیز دیکھیے
* مطبعہ (printing press)
* طباعت (printing)

## حوالہ جات

زمرہ:جاپانی ایجادات
زمرہ:دفتری سازوسامان
زمرہ:کمپیوٹنگ
زمرہ:طبعہ نگاری
زمرہ:ٹائپو گرافی
زمرہ:کامنز زمرہ جس کا ربط ویکی ڈیٹا پر ہے
زمرہ:ویکی ڈیٹا سے مطابقت رکھنے والی مختصر تفصیل
زمرہ:شمارندی ملحقات
زمرہ:کمپیوٹر
امیج اسکینر

*اگر یہ وہ صفحہ نہیں جس کی آپ کو تلاش ہے تو دیکھیے : [[اسکینر (ضد ابہام)]]*

thumbnail|200px|ایک کمپیوٹر ڈیسک ٹاپ اسکینر

کمپیوٹر کی دنیا میں، ** امیج اسکینر **  ایک ایسا آلہ ہے، جس میں تصاویر، پرنٹ متن-مواد، ہینڈ رائٹنگ یا کسی چیز کو اپٹیکل طریقے سے اسکین کرتا ہے اور اسے ایک ڈیجیٹل تصاویر میں تبدیل کرتا ہے۔ دفاتر میں پائے جانے والے عام مثالوں میں مختلف قسم کے * ڈیسک ٹاپ اسکینر * شامل ہیں، جن میں دستاویزات کو اسکین کر نے کے لیے شیشے کی ایک سطح پر رکھا جاتا ہے۔ * ہینڈ ہیلڈ اسکینر (Hand-held scanners) * جس سے آلے کو ہاتھ سے ہلایا جاتا ہے، اس میں مزید ترقی ٹیکٹ متن کو اسکین کرنے والی "لاٹھی" سے لے کر جو صنعتی ڈیزائن، ریورس انجینئری، ٹیسٹ اور پیمائش، آرتھوٹكس (Orthotics )، کھیل اور دوسرے پروگراموں کے لیے استعمال کیے جانے والے 3D اسکینر تک ہوئی ہے۔ میکانی طور پر کام ہونے والے اسکینر، جو دستاویز کو گھماتے ہیں، کا استعمال عام بڑے شکل والے دستاویزات کے لیے کیا جاتا ہے، جہاں فلیٹ بیڈ ڈیزائن کا استعمال قابل عمل ہے۔ 

جدید اسکینر میں تصاویر سینسر کے طور پر مخصوص طور پر ایک چارج-كپلڈ ڈیوائس (charge-coupled device) (CCD) یا ایک کنٹیکٹ امیج سینسر (Contact Image Sensor) (CIS) کا استعمال کیا جاتا ہے، جبکہ پرانے * ڈرم اسکینر * تصویر سینسر کے طور پر ایک فوٹوملٹی پلائر ٹیوب (Photomultiplier Tube) کا استعمال کرتے ہیں۔ ایک * روٹری اسکینر * جس کا استعمال تیز رفتار سے دستاویزات کی سکیننگ کرنے کے لیے کیا جاتا ہے، ڈرم اسکینر کی ایک اور قسم ہے جس میں فوٹوملٹی پلائرکے مقام پر ایک CCD کی ایک سیریز کا استعمال ہوتا ہے۔ پلینٹری اسکینر، جو کتابوں اور دستاویزات کی تصاویر لیتے ہیں اور 3D اسکینر، جن استعمال اشیاء کے سہہ جہتی ماڈل بنانے کے لیے استعمال کیا جاتا ہے، اسکینرز کی دیگر اقسام ہیں۔ 

اسکینر کے زمرے میں ایک اور ڈیجیٹل کیمرا اسکینر شامل ہیں جو ری پروگرافك (Reprographic) کیمرے کے تصور پر مبنی ہیں۔ مسلسل بڑھتے ریزوليشن کی وجہ سے، ڈیجیٹل کیمرے عام اسکینر کے ایک متبادل بن گئے ہیں۔ اگرچہ روایتی اسکینر کے مقابلے میں اب بھی ان میں کچھ کمی (جیسے بدوضع ہوناdistortion، عکسreflections، سائے shadows، تناسب امتزاج کم ہونا low contrast) موجود ہیں، تاہم، ڈیجیٹل کیمرے کچھ فوائد بھی فراہم کرتے ہیں، جیسے رفتار، انتقال پذيری اور کسی کتاب کے کے پشتے (Spine) کو نقصان پہنچائے کے بغیر اسکین کرنا۔ نئی ٹیکنالوجیز 3D اسکینر کو ڈیجیٹل کیمرے کے ساتھ یکجا کرکے اشیاء کے مکمل رنگین، روشنی حقیقت پسندانہ 3D پیٹرن تعمیر کرتی ہیں۔ 

زمرہ:دفتری سازوسامان
زمرہ:کمپیوٹر ان پٹ آلات
زمرہ:کامنز زمرہ جس کا ربط ویکی ڈیٹا پر ہے
زمرہ:اطالوی ایجادات
زمرہ:ویکی ڈیٹا سے مختلف مختصر وضاحت
زمرہ:نظامت معلومات
زمرہ:انگریزی ایجادات
زمرہ:جرمن ایجادات
زمرہ:عکاسی
زمرہ:تکنیکی نقشہ
زمرہ:کمپیوٹر گرافکس
زمرہ:کمپیوٹر ہارڈویئر
زمرہ:شمارندی ملحقات
سب سے پہلے پاکستان

یہ سابق صدر پاکستان پرویز مشرف کی لکھی ہوئی انگریزی کتاب (In the Line of Fire) کا اردو ترجمہ ہے۔ یہ کتاب پرویز مشرف کی یادداشتوں پر مبنی ہے۔ اس کتاب کی پرنٹنگ پہلی مرتبہ 25 ستمبر، 2006ء میں ہوئی۔ اس کتاب کو پرویز مشرف کی آپ بیتی بھی کہا جاتاہے۔
## خلاصہ
کتاب کے آغاز میں اُس وقت کی صورت حال کا خاکہ کھینچا گیا ہے جس وقت مشرف نے پاکستانی فوج میں شمولیت اختیار کی تھی۔ مصنف نے اپنے بچپن اور پھر تعلیم کا بھی تذکرہ کیا ہے۔ مصنف نے اپنے ترکی میں قیام پر ایک الگ باب لکھا ہے، جس میں مصنف نے ایک بچے کے طور پر ترکی میں قیام اور اپنے والدین کی زندگی کے بارے میں بھی بات کی ہے، جو غربت کے باوجود سماجی سرگرمیوں میں دل کھول کر حصہ لیتے تھے۔ اس میں مصنف نے اپنی زندگی کے اہم واقعات کا تذکرہ بھی کیا ہے، جن میں بچپن میں آم کے درخت سے گرنے پر زخمی ہونے، اپنے استاد کے خطوط کے ڈبے میں ٹائم بم اور بے کار ربن لگانے اور پاکستان ملٹری اکیڈمی میں داخلے کے دنوں کا تذکرہ بھی کیا ہے، جس کو وہ دنیا کی بہترین ترین اکیڈمی قرار دیتے ہیں۔ اس کے علاوہ اس میں انھوں نے اپنے پاکستانی سیاست پر اپنے خیالات اور پاکستانی فوج کے اُن افسروں کا بھی ذکر کیا ہے، جن کے کردار کو وہ مثالی سمجھتے ہوئے، انھیں اپنا آئیڈیل کہتے ہیں۔ اس کے علاوہ مصنف نے پاکستان کی روایتی جمہوریت پر بھی تنقید کرتے ہوئے کہا ہے کہ آرمی کو بار بار مداخلت پر مجبور کیا گیا تاہم پاکستان آرمی نے ہمیشہ اپنے آپ کو سیاست سے دور اور الگ رکھا۔ انھوں نے وزیر اعظم ذوالفقار علی بھٹو کے دور میں لگائے گئے مارشل لا کے بارے میں اپنے تحفظات سے بھی آگاہ کیا اورمحمد ضیاء الحق کے دورمیں لگائے گئے مارشل لا میں اپنے کردار کا بھی تذکرہ کیا۔ اس کے علاوہ مصنف نے پاکستان آرمی میں دوران ملازمت اپنے مختلف کرداراور فطرتی ترغیبی صلاحیتوں کے بارے میں بھی لکھا ہے۔ وہ پاکستان آرمی کا کمانڈر ہونے کو اپنے لیے انتہائی زیادہ باعث افتخار سمجھتے ہیں۔ انھوں نے مختلف مہمات و مشقوں کی نگرانی کی اور ان کا کہنا ہے کہ کامیابی کی بڑی وجہ ان کی قیادت تھی۔

## حوالہ جات

زمرہ:2006ء کی کتابیں
زمرہ:پاکستانی آپ بیتیاں
زمرہ:پاکستانی سوانح عمری
زمرہ:پرویز مشرف
زمرہ:سیاسی خود نوشت
زمرہ:سیاسی سوانح عمری
زمرہ:یادداشتیں
زمرہ:پاکستانی سیاستدانوں سے متعلق کتب
زمرہ:2006ء کی نان فکشن کتابیں
زمرہ:ویکی ڈیٹا سے مطابقت رکھنے والی مختصر تفصیل
دستور

*کسی ملک یا سیاسی وجود کے دستور کے لیے دیکھیے: [[دستور (سیاسی)]]*

**دستور**، قوانین یا اُصولوں کا ایک مجموعہ ہوتا ہے۔

اِس کے علاوہ، یہ اِصطلاح درج ذیل کی طرف بھی اِشارہ کرتی ہے:

شمارندیات اور انٹرنیٹ میں:

* ابلاغیاتی دستور (Communications Protocol)، برقی اِختراعات کے درمیان ترسیل کے اُصولوں کا ایک مجموعہ
* دستور (کمپیوٹر کاری) (Protocol Computing)، شماندی نقطہ ہائے آخرین کے مابین اور اُن کے درمیان ترسیل کے اُصولوں کا ایک مجموعہ
* تبادلۂ مسل دستور یا FTP
* وراۓ متن تبادلہ دستور یا HTTP
* دستۂ دستورِ انٹرنیٹ یا TCP/IP
* دستور (برمجہ شئے التوجہ) یا (Protocol (Object-Oriented Programming
* رمزی دستور یا Cryptographic Protocol
گہرائی اول تلاش

بائیں|300px|ترتیب جس میں راس پھیلائے جاتے ہیں

ریاضی کی شاخ نظریۂ گراف میں درخت کے راس پر سفر کرنے یا تلاش کرنے کا الخوارزم ہے۔ گراف پر تلاش کے لیے بھی استعمال ہو سکتا ہے، جس کے لیے گراف کا عبری درخت استعمال کیا جا سکتا ہے۔ درخت کو عموماً اس طرح بنایا جاتا ہے کہ کوئی قمہ "جڑ" معلوم ہو۔ اس طریقہ میں درخت کی "جڑ" سے شروع کر کے زیادہ سے زیادہ گہرائ میں جایا جاتا ہے اور واپس آنا اسی وقت شروع کیا جاتا ہے جب مزید گہرائ میں اترنا ممکن نہ رہے۔

مثلاً تصویر میں جڑ 1 سے شروع کیا اور گہرائی کی جانب 2، 3، 4، پر چلے گئے۔ جس قمہ پر جاؤ وہاں عدد لصق لگاتے جاؤ۔ قمہ 4 سے مزید گہرا جانا ممکن نہ تھا، اس لیے ایک قدم واپس 3 پر آئے اور پھر گہرائ میں 5 پر اُتر گئے۔ اس کے بعد دو قدم واپس 2 پر آنا پڑا (کیونکہ 3 سے کسی نئے قمہ پر جانا ممکن نہ تھا)۔ اس طرح یہ سلسلہ جاری رکھا جب تک تمام راس کا گُزر نہیں ہو گیا۔

## مزید دیکھیے
* چوڑائی اول تلاش

## بیرونی روابط ==*
چوڑائی اول تلاش

بائیں|300px|ترتیب جس میں راس پھیلائے جاتے ہیں

ریاضی کی شاخ نظریۂ گراف میں درخت کے راس پر سفر کرنے یا تلاش کرنے کا الخوارزم ہے۔ گراف پر تلاش کے لیے بھی استعمال ہو سکتا ہے، جس کے لیے گراف کا عبری درخت استعمال کیا جا سکتا ہے۔ درخت کو عموماً اس طرح بنایا جاتا ہے کہ کوئی قمہ "جڑ" معلوم ہو۔ اس طریقہ میں درخت کی "جڑ" سے شروع کر کے زیادہ سے زیادہ چوڑائ کی جانب راس کے ہمسایہ راس پر سفر (تلاش) کیا جاتا ہے اور گہرائ کی طرف اسی وقت قدم اُٹھایا جاتا ہے جب چوڑائ کی جانب قدم اُٹھانا ممکن نہ ہو۔

مثلاً تصویر میں جڑ 1 سے شروع کرتے ہوئے اس کے ہمسایہ 2، 3، 4، پر گئے۔ جس قمہ پہلی دفعہ پر جاؤ اس پر عددی لصق لگا دو۔ اب چوڑائی میں مزید جانا ممکن نہ تھا، اس لیے گہرائی کی طرف قدم لیتے ہوئے 5 پر گئے اور پھر چوڑائی میں 6، 7، 8۔ اس طرح چلتے رہو جب تک تمام راس پر لصق لگ جائیں۔

## مزید دیکھیے
* گہرائ اول تلاش

## بیرونی روابط ==*
مسطح گراف

ریاضی کی شاخ نظریۂ گراف میں ایسا گراف جسے صفحہ (مستوی میں) پر اس طرح بنایا جا سکے کہ کوئی کنارہ کسی دوسرے کو نہ کاٹے، کو *مسطح گراف* کہا جاتا ہے۔

ایسا گراف جسے اس طرح نہ بنایا جا سکے کو *غیر مسطح گراف* کہتے ہیں۔

پانچوں افلاطونی ٹھوس سے بننے والے گراف مسطح ہیں، کیونکہ انھیں اس طرح صفحہ پر بنایا جا سکتا ہے کہ کوئی کنارہ دوسرے کو نہ کاٹے۔ مثلاً مکعب کو یوں بنایا جا سکتا ہے۔ فائل:cube_planar_graph.svg

:تعریف: چہرہ: مسطح گراف کو اس طرح بنایا جائے کہ کوئی کنارہ دوسرے کو نہ کاٹے، تو یہ گراف مستوی کو اضلاع میں تقسیم کرتا ہے، جنھیں *چہرے* کہا جاتا ہے۔ ان میں سے ایک چہرہ لایحیط ہو گا اور اسے لامتناہی چہرہ کہا جائے گا۔ اگر *f* چہرہ ہو، تو اس چہرہ کا درجہ  deg f  اس چہرے کے گرد چلتے ہوئے کناروں کی تعداد کو کہتے ہیں۔ اگر تمام چہروں کا درجہ برابر ہو (کہو *d*) تو گراف کو "چہرہ باقاعدگی درجہ *d* کے ساتھ" کہا جائے گا۔

### [[لیونہارڈ اویلر|عائلر]] کلیہ
متصل مسطح گراف (ایسے بنایا جائے کہ کوئی کنارہ کسی کو نہ کاٹے) کے راس کی تعداد کو *n*، کناروں کی تعداد کو *m* اور چہروں کی تعداد کو *f* کہتے ہوئے، یہ سچ ہو گا کہ
: n-m+f = 2 

### ذیلی تقسیم
اگر گراف مسطح ہو تو اس گراف کی تمام ذیلی‌تقسیمات بھی مسطح ہوں گی۔ اسے ہم یوں بھی بیان کر سکتے ہیں کہ: اگر گراف *G* کسی غیر مسطح گراف کی ذیلی‌تقسیم ہو، تو *G* بھی غیر مسطح ہو گا۔ جیسا کہ نیچے دیے مسلئہ اثباتی سے ظاہر ہے اس سلسلہ میں غیر مسطح گراف *K*5 اور *K*3,3 (اُوپر تصویر) بہت اہمیت کے حامل ہیں۔

### [[کیزیمائرز کُرتاوسکی|کراتوسکی]] مسئلہ اثباتی
گراف مسطح ہو گا اگر بشرط اگر اس گراف میں *K*5 یا *K*3,3 کی ذیلی‌تقسیم شامل نہ ہو بطور ذیلی‌گراف کے ۔

اگر ہمیں کسی گراف کا ایسا ذیلی گراف نظر آ جائے جو *K*5 یا *K*5 کی ذیلی تقسیم ہو، تو ہم فوراً بھانپ لیں گے کہ یہ گراف غیر مسطح ہے۔ عملی طور پر یہ طریقہ مسطحی پرکھنے کے کام نہیں آتا کیونکہ گراف کے ذیلی گراف کی تعداد بہت زیادہ ہو سکتی ہے۔

## مزید دیکھیے == ==بیرونی روابط ==*

زمرہ:کامنز زمرہ جس کا ربط ویکی ڈیٹا پر ہے
زمرہ:ویکی ڈیٹا سے مطابقت رکھنے والی مختصر تفصیل
زمرہ:نظریہ گراف
زمرہ:ہندسہ
غدومہ

**غدومہ** (adenoma) ایک مرض ہے جس کو سرطان کی ایک قسم، ورمِ حلیم (benign tumor) میں شمار کیا جاتا ہے اور اس قسم کے ورم میں چونکہ غدودی ماخذ کے خلیات ملوث ہوتے ہیں اسی لیے اس کو غدود (gland / aden) سے غد کے ساتھ ورم حلیم کا سابقے ومہ (oma) کو لگا کر غد - ومہ (aden - oma) لکھا جاتا ہے۔ چونکہ کثیر خلوی جانداروں میں غدود نہایت کثرت سے مختلف اعضاء میں پائے جاتے ہیں لہذا یہ ورم حلیم یعنی غدومہ جسم میں کسی بھی جگہ (عضو) میں نمودار ہو سکتا ہے؛ جن میں قولون، کظر (adrenal)، نخامیہ (pituitary) اور درقیہ (thyroid) وغیرہ شامل ہیں۔ گو کہ غدومہ کو ورم حلیم میں شمار کیا جاتا ہے لیکن وقت طویل گذرنے پر ممکنہ درون خلوی (intracellular) سالماتی نقائص (جیسے طفرہ (mutation) اور میثائیلت (methylation) وغیرہ) جمع ہوتے رہنے پر یہ عنادی سرطان (malignant) میں تبدیل ہو سکتے ہیں۔

زمرہ:اقسام سرطان
زمرہ:تشریحی امراضیات
زمرہ:غدی اور ظہاری نفاخ
فٹ بال

تصغیر|تصغیر|گیندِپا کے نام سے جانے گئے کچھ کھیل
**فٹ بال** یا **گیندِ پا**  اُن کھیلوں کے مجموعے کا نام ہے جن میں گیند کو لات مار کے ( کک مار کے) گول کرنے کی کوشش کی جاتی ہے۔ اس کھیل میں دو ٹیمیں حصہ لیتی ہیں جن میں سے ہر ایک ٹیم میں گیارہ گیارہ کھلاڑی ہوتے ہیں۔اس کھیل میں جو ٹیم زیادہ گول کرتی ہے وہ فاتح کہلاتی ہے۔یہ کھیل دنیا کا سب سے زیادہ مشہور کھیل ہے جس کے بین الاقوامی طور پر مقابلے ہوتے ہیں۔

## ورلڈ کپ کی فہرست

فٹ بال کے ورلڈ کپ کی فہرست درج ذیل ہے۔

* فیفا عالمی کپ (مختلف ممالک کی فٹ بال ٹیموں کے درمیان ہونے والی لیگ)
* یوئیفا چیمپئنز لیگ (فٹ بال کلبوں کے درمیان ہونے والی لیگ)
* لالیگا

## فیفا عالمی کپ

فیفا عالمی کپ  عالمی سطح پر فٹ بال کا اہم ترین مقابلہ ہے جو فٹ بال کی عالمی مجلسِ انتظامی فیفا کے رکن ممالک کی قومی فٹ بال ٹیموں کے درمیان کھیلا جاتا ہے۔ یہ مقابلہ 1930ء کے بعد سے ہر چار سال بعد منعقد ہو رہا ہے تاہم دوسری جنگ عظیم کے باعث 1942ء اور 1946ء میں اس کا انعقاد ممکن نہیں ہو سکا۔ فیفا عالمی کپ **فٹ بال عالمی کپ** یا سوکر عالمی کپ یا پھر عام طور پر صرف عالمی کپ بھی کہا جاتا ہے۔

ان مقابلے کا حتمی مرحلہ جسے ورلڈ کپ فائنلز کہا جاتا ہے، دنیا کے سب سے زیادہ دیکھے جانے والے کھیلوں کے مقابلوں میں سے ایک ہے۔ 2006ء میں دنیا بھر کے 715.1 ملین افراد نے فائنل دیکھا۔ حتمی مقابلوں کی موجودہ ساخت کے مطابق 32 قومی فٹ بال ٹیمیں ایک ماہ کے عرصے تک میزبان ملک (یا ملکوں) میں مدمقابل رہتی ہیں۔ شریک ٹیموں کے لیے استعدادی مرحلہ (Qualifying Round) ہوتا ہے جو تین سال کے عرصے تک دنیا بھر میں جاری رہتا ہے۔

اب تک ہونے والے 21 مقابلوں میں صرف سات اقوام نے عالمی کپ جیتنے کا اعزاز حاصل کیا ہے جن میں سے برازیل اب تک کی سب سے کامیاب ٹیم رہی ہے جس نے 5 مرتبہ عالمی کپ اپنے نام کیا۔ موجودہ فاتح جرمنی اور اطالیہ نے چار بار ٹرافی اپنے نام کی۔ ارجنٹائن  نے تین مرتبہ فائنل عالمی کپ جیتا۔ دیگر فاتحین میں یوروگوئے  نے  دو اور انگلستان و فرانس اور ہسپانیہ نے ایک ایک مرتبہ عالمی کپ جیتا ہے۔2014 فیفا عالمی کپ جرمنی نے جیتا ہے۔2018 فیفا عالمی کپ کی میزبانی روس کو دی گئی ہے۔  2022ء فیفا عالمی کپ  میں قطر میں  ارجنٹائن  نے فرانس  کو ہرا کر فائنل جیتا۔

فٹ بال کی عالمی انتظامی مجلس فیفا 1991ء سے خواتین کا عالمی کپ بھی باقاعدگی سے منعقد کر رہی ہے۔

## نتائج

## یوئیفا چیمپئنز لیگ

;نوٹس

**یوئیفا چیمپئنز لیگ** (UEFA Champions League) یونین آف یورپین فٹ بال ایسوسی ایشنز (یوئیفا) کے زیر انتظام اہم یورپی کلبوں کے درمیان ایک سالانہ براعظمی کلب فٹ بال مقابلہ ہے۔
## ریکارڈز اور شماریات
### فاتحین

### بلحاظ قومیت

### بلحاظ شہر

### کل وقتی سب سے زیادہ گول کرنے والے

## لالیگا
لالیگا (La Liga)

## اعدادوشماریات

### Performance by club

## مشہور کھلاڑی

* کرسٹیانو رونالڈو
* لیونل میسی
* پیلے
* کلیان امباپے
* ڈیاگو میراڈونا
* پال پوگبا
* نیمار
* **Ricardo Kak’a**


زمرہ:کھیل
زمرہ:ضد ابہام صفحات
زمرہ:گیند والے کھیل
زمرہ:کھیلوں کی ثقافت
زمرہ:ویکی ڈیٹا سے مختلف مختصر وضاحت
زمرہ:انیسویں صدی کی متعارفات
زمرہ:انگلستان سے شروع ہونے والے کھیل
زمرہ:ایسوسی ایشن فٹ بال
زمرہ:بیرون در کھیل
چک نمبر 206 مراد

چک نمر 206 مراد ڈاھرانوالا سے 25 کلومیٹر کی مسافت پر ہے-یہ زراعت میں اپنی مثال آپ ہے - یے چولستان کا خوبصورت گاؤں ہے جسے دیکھنے لوگ دور دور سے آتے ھین -

زمرہ:ڈاھرانوالہ
پنکھا

لفظ ‘‘پنکھا’’ درج ذیل کی طرف اِشارہ کرتا ہے:

## ہواداری
* دستی پنکھا
* چھت پنکھا
* شمارندی پنکھا
* پنکھاہائے محرکیہ

## علمِ حیات
* بحری پنکھا، ایک سمندری جانور

زمرہ:ضد ابہام صفحات
زمرہ:نام مقامات ضد ابہام صفحات
زمرہ:ویکی ڈیٹا سے مختلف مختصر وضاحت
زمرہ:تشفیر
زمرہ:اختصارات
بین الاقوامی نظام اکائیات

**بین الاقوامی نظام اکائیات** ،  یا **ایس۔ آئی** (SI) اعشاری نظام کی جدید شکل ہے۔ یہ نظام نمبر ‘‘دس’’ کی موزونیت پر وضع کی گئی ہے۔ یہ دُنیا میں سب سے زیادہ وسیع استعمال ہونے والا اکائیاتی نظام ہے۔
اس کی سات بنیادی اکائیاں درجہ ذیل ہیں:

## ایس۔ آئی سابقہ جات







## مزید دیکھیے
* پاکستان کی ارضی رقبہ اکائیاں
* وزن کی متروک اکائیاں (پاکستان)
* پاکستانی عددی پیمانوں کا جدول

## حوالہ جات

زمرہ:بین الاقوامی نظام اکائیات
زمرہ:اکائیاں
زمرہ:بین الاقوامی معیارات

زمرہ:نظامات اکائیات
زمرہ:طبیعیات
زمرہ:کامنز زمرہ جس کا ربط ویکی ڈیٹا پر ہے
زمرہ:ویکی ڈیٹا سے مختلف مختصر وضاحت
زمرہ:ایس آئی اکائیاں
زمرہ:آیزو معیارات
زمرہ:درجہ بندی نظام
زمرہ:نظامات
ترشہ

*دوسرے استعمالات کے لیے دیکھے: [[تیزاب (ضد ابہام)]]*

**تیزاب** (عربی: حمض، انگریزی: Acid) وہ کیمیائی مرکبات ہیں جو پانی میں حل ہونے پر ہائیڈروجن آئن پیدا کرتے ہیں۔

تیزاب فارسی زبان سے دو الفاظ 'تیز' اور 'آب' کے مرکب سے ماخوذ ہے۔ فارسی میں اِس کا مطلب ایک قسم کا انتہائی درجے کا تیز اور ترش کیمیائی سیال مادہ ہے جسے تُرشہ بھی کہاجاتا ہے۔

## خواص
* ذائقے میں عموماً تُرش ہوتے ہیں۔
* طاقتور یا مُرتکز تیزاب غشا مخاطی پر چبھن پیدا کرتے ہیں۔
* پی۔ ایچ کاشفہ کا رنگ اِس طرح بدل دیتی ہیں: نیلے لٹمس کو سُرخ اور فینول تھلین کو بے رنگ
* دھاتوں کے ساتھ تعامل کرکے دھاتی نمک اور ہائیڈروجن بناتے ہیں۔
* دھاتی کاربونیٹ کے ساتھ تعامل کرکے کاربن ڈائی آکساؒئیڈ، نمک اور پانی بناتے ہیں۔
* اَساس کے ساتھ تعامل کرکے نمک اور پانی بناتے ہیں۔
* دھاتی آکسائیڈ کے ساتھ تعامل کرکے نمک اور پانی بناتے ہیں۔
* بجلی کی ایصالیت کرتے ہیں، جس کا اِنحصار درجۂ اِفتراق پر ہوتا ہے۔

## مزید دیکھیے
* دھاتوں کی عمل پذیری
* شورے کا تیزاب
* سرکہ

زمرہ:تیزابات
زمرہ:تیزابیات
زمرہ:کیمیائے تیزاب و اساس
زمرہ:ویکی ڈیٹا سے مطابقت رکھنے والی مختصر تفصیل
زمرہ:کیمیا
اساس (کیمیا)

*دوسرے استعمالات کے لیے دیکھے : [[تیزاب (ضد ابہام)]]*

کیمیاء میں اساس سے مُراد عموماً ایک ایسی آبی شے ہے جو :
* 1۔ پروٹان (proton) قبول کنندہ ہوتی ہے۔
* 2۔ پانی میں H<sup>+</sup>رواں یا آین دیتے ہیں _
* 3۔ سرخ لتمس کاغذ کو نیلا کرتی ہے۔
* 4۔ الیکٹران کا ایک جوڑا کسی کیمیائی تعامل میں دے۔
* 5۔ مزے میں تلخ ہو۔یعنی مزے میں کڑوے ھوتے ہیں _
* 6۔ پی ایچ (ph) اسکیل پر سات سے زیادہ کا عدد دے۔
* 7۔ کسی تیزاب سے مل کر نمک بناے۔
* -8-فینول تھلین کو غلابی رنگ دے۔

اساس ایسے کیمیائی مُرکبات ہیں جو پانی میں (حل ہونے پر) او ایچ نیگیٹو آئن پیدا کرتے ہیں۔ اساس اور تیزاب ایک دوسرے کے اُلٹ عمل کرتے ہیں۔ اگر اساس کو تیزاب یا تیزاب کو اساس میں ملایا جائے تو یہ ایک دوسرے کو بے اثر کردیتے ہیں جسے عملِ تعدیل کہاجاتا ہے۔ عملِ تعدیل کے نتیجے میں نمک اور پانی بنتے ہیں .

## مزید دیکھیے
* تیزاب
* عملِ تعدیل


زمرہ:اساس و تیزاب
زمرہ:کیمیائی مرکبات
زمرہ:کیمیا
جنگ لیپانٹو

تاریخ میں تین جنگیں جنگ لیپانٹو کے نام سے جانی جاتی ہیں: 
* جنگ لیپانٹو 1499ء: عثمانیوں کی وینس کے خلاف جنگوں میں سے ایک، فتح عثمانیوں کے ہاتھ رہی 
* جنگ لیپانٹو 1500ء: وینس کے خلاف عثمانیوں کی جنگوں کا ایک اور معرکہ، فتح نے ایک مرتبہ پھر عثمانیوں کے قدم چومے 
* جنگ لیپانٹو 1571ء: سب سے مشہور معرکہ، جس میں عثمانیوں کو پہلی بڑی بحری شکست اٹھانا پڑی اور عیسائیوں کے مقدس اتحاد نے ترکی بحری بیڑے کا تقریباً خاتمہ کر دیا۔ 

زمرہ:ضد ابہام صفحات
زمرہ:عثمانی سلطنت
زمرہ:ویکی ڈیٹا سے مختلف مختصر وضاحت
جنگ لیپانٹو 1571ء

دیگر استعمالات کے لیے دیکھیے جنگ لیپانٹو

*جنگ لیپانٹو* یورپ کے مسیحیوں کے مقدس اتحاد اور سلطنت عثمانیہ کے درمیان 7 اکتوبر 1571ء کو لڑی جانے والی ایک بحری جنگ تھی جس میں اتحادی افواج کو کامیابی نصیب ہوئی۔

مسیحی اتحاد میں اسپین، جمہوریہ وینس، پاپائی ریاستوں، جمہوریہ جینووا، ڈچی آف سیوائے اور مالٹا کے سورماؤں کے بحری بیڑے شامل تھے۔

5 گھنٹے جاری رہنے والا یہ معرکہ یونان کے مغربی حصے میں خلیج پطرس کے شمالی کناروں پر پیش آیا جہاں لیپانٹو میں اپنے مرکز کی جانب جاتی ہوئی عثمانی افواج کا ٹکراؤ مقدس اتحاد کے بحری بیڑے سے ہوا جو مسینا سے آ رہا تھا۔ جنگ میں فتح کے نتیجے میں عارضی طور پر بحیرہ روم پر مسیحیوں کو کنٹرول حاصل ہوا۔ یہ بھی دنیا کی فیصلہ کن ترین جنگوں میں سے ایک ہے۔ یہ 15 ویں صدی کے بعد کسی بھی بڑی بحری جنگ میں عثمانیوں کی پہلی اور بہت بڑی شکست تھی جس میں عثمانی اپنے تقریباً پورے بحری بیڑے سے محروم ہو گئے۔

اس جنگ میں ترکوں کے 80 جہاز تباہ ہوئے اور 130 اتحادیوں کے قبضے میں چلے گئے جبکہ 15 ہزار ترک ہلاک، زخمی یا گرفتار ہوئے اس کے مقابلے میں 8 ہزار اتحادی ہلاک یا زخمی ہوئے جبکہ ان کے 17 جہاز تباہ ہوئے۔ اس جنگ کے نتیجے میں بحیرۂ روم میں ترکوں کی برتری کا خاتمہ ہو گیا تاہم ترکوں سے بہت جلد اپنا بحری بیڑا دوبارہ تشکیل دیا اور مسیحیوں کو ملنے والی عارضی برتری کا خاتمہ کر دیا۔

## متعلقہ مضامین

جنگ لیپانٹو 1499ء

جنگ لیپانٹو 1500ء

زمرہ:1571ء کے تنازعات
زمرہ:اسلام اور مسیحیت
زمرہ:اٹلی میں اسلام
زمرہ:بحیرہ ایونی
زمرہ:سلطنت عثمانیہ
زمرہ:سلطنت عثمانیہ میں سولہویں صدی
زمرہ:سلطنت عثمانیہ میں 1571ء
زمرہ:کامنز زمرہ جس کا ربط ویکی ڈیٹا پر ہے
زمرہ:اطالیہ میں 1571ء
زمرہ:ویکی ڈیٹا سے مختلف مختصر وضاحت
زمرہ:عثمانی ہسپانی تنازعات
ڈاھرانوالہ

**ڈاھرانوالا** ضلع بہاولنگر اور تحصیل چشتیاں کا خوبصورت شہر ہے - یہ چشتیاں سے 25 کلومیٹر سے دور چولستان میں واقع ہے۔ باقی ضلع کی نسبت ڈاھرانوالا میں شرح خواندگی کا تناسب زیادہ ہے، ڈاھرانوالا چولستان کا قدیم قصبہ ہے۔ اس کی وجہ شہرت زراعت اور اچھا نہری نظام ہے، ڈاھرانوالا ایک زرعی علاقہ ہے۔

## ڈاھرانوالہ کے قریبی گاؤں
* چک نمبر174مراد ڈاھرانوالا کا سب سے خواندہ گاؤں ہے۔
* چک نمبر 206 مراد ڈاھرانوالا سے 25 کلومیٹر دور ایک گاؤں ہے جو زراعت میں ڈاھرانوالا کے باقی گاؤں سے آگے ہے جس کی وجہ سے یہ خوش حال اور ترقی پسند ہے۔
* چک نمبر134مراد ڈاھرانوالا کا سب سے خوبصورت گاؤں ہے۔

## چشتیاں شہر کی ویب گاہ
* چشتیاں


زمرہ:چشتیاں
جنگ کریمیا

جنگ کریمیا مارچ 1854ء سے فروری 1856ء تک جزیرہ نما کریمیا میں لڑی جانے والی ایک جنگ تھی جس میں ایک جانب سلطنت روس اور دوسری جانب فرانس، برطانیہ، سلطنت سارڈینیا اور سلطنت عثمانیہ کی متحدہ فوج تھی۔ بیشتر جنگ جزیرہ نما کریمیا میں لڑی گئی تاہم کچھ معرکے ترکی اور بحیرۂ بالٹک کے خطوں میں بھی ہوئے۔
کبھی کبھار جنگ کریمیا کو پہلا "جدید" معرکہ قرار دیا جاتا ہے جس کے دوران جنگی انداز میں ایسی تکنیکی تبدیلیاں واقع ہوئیں جنھوں نے مستقبل کی جنگوں پر اثرات ڈالے۔

جنگ کا خاتمہ معاہدۂ پیرس اور اتحادیوں کی فتح کے ساتھ ہوا۔ یہ جنگ علاقے میں روسی اثر و رسوخ کے لیے تباہ کن ثابت ہوئی۔
## حوالہ جات

زمرہ:اطالیہ کی جنگیں
زمرہ:الکساندر دوم، روس
زمرہ:برطانیہ کی جنگیں
زمرہ:تونس کی جنگیں
زمرہ:جارجیا کی عسکری تاریخ

زمرہ:روس-ترک جنگیں
زمرہ:روس کی جنگیں
زمرہ:سلطنت عثمانیہ کی جنگیں
زمرہ:سلطنت عثمانیہ میں 1850ء کی دہائی
زمرہ:عبد المجید اول
زمرہ:فرانس کی جنگیں
زمرہ:مذہبی بنیاد پر جنگیں
زمرہ:مصر کی جنگیں
زمرہ:مملکت متحدہ کی جنگیں
زمرہ:نپولین سوم
زمرہ:یوکرین کی عسکری تاریخ
زمرہ:یوکرین میں انیسویں صدی
زمرہ:یونان کی جنگیں
زمرہ:1850ء کی دہائی کے تنازعات

زمرہ:روس میں انیسویں صدی
زمرہ:روس کی عسکری تاریخ
آروح

(آروح) پاکستان کا ایک میوزک گروپ ہے جس کی بنیاد فاروق احمد اور نبیل نہال نے رکھی تھی۔ کلاسیکی موسیقی میں Aaroh کے لغوی معانی چڑھتا یا بلند ہوتا ہوا ہیں۔ Aaroh 2002 میں Pepsi Battle of the Bands جیتنے کے بعد منظر عام پر آیا۔ 2004 میں نبیل احمد نے Aaroh سے علاحدگی اختیار کر لی لور ان کی جگہ حیدر ہاشمی نے لی جو بینڈ کے لیڈ گٹارسٹ ہیں -
## موسیقی
Aaroh کی موسیقی مغربی روک (انگریزی میں : Western Rock) اور مشرقی بول اور طرز کا امتزاج ہے۔ Aaroh کی میوزک کی کامیابی ان کے گانوں کے خوبصورت بول اور کانسرٹ میں دل خوش کر دینے والی کارکردگی ہے۔

## گروپ ممبرز
### فاروق احمد
فاروق احمد Aaroh کے گلوکار اور بانی ہیں جو شروع سے گروپ کے ساتھ ہیں۔ فاروق احمد یے کلاسیکی موسیقی کی پیشہ ورانہ تربیت حاصل کی ہے جس سے بینڈ کو پاکستانی موسیقی میں اوک مستند مقام حاصل ہے۔
### خالد خان
خالد خان بیس Bass پر ہوتے ہیں، خالر یے ہاکستان کے کئی موسیقاروں کے ساتھ کام کیا ہوا ہے جن میں، فالم، کولاج، سرکل، عامر ذکی، فیوژن، شہزاد مغل، فراز انور اور نجم شیراز شامل ہیں۔ Aaroh کی کامیابی میں خالد خان کا بڑا ہاتھ ہے۔
### حیدر ہاشمی
حیدر ہاشمی یے Aaroh کے نئے البن راگ نیلا میں لیڈ اور ردھم گٹارسٹ کے طور پر کام کیا۔ ایہوں نے نبیل کی جگہ لی۔ راگ نیلا کے ذیاہ تر گانوں کے بول، ترتیب و تصنیف حیدر ہاشمی نے کی ہے۔ حیدر نے ابتدائی تعلیم کراچی سے حاصل کی پھر فرینکفرٹ امریکن ہائ اسکول گئے اور وہیں پہلی دفعہ گٹار اٹھایا اور گٹار بجایے کی باقاعدہ تعلیم حاصل کی۔ 1989-90 میں حیدر پاکستان واپس آے اور1994 میں ف رہا د (Overload ) کیساتھلاہورمیں انڈرگرائونڈ بینڈ مائنڈ رائٹ:ًMind Riot کی بنیاد رکھی۔ 1996 کے آخر میں حیدر یے موسیقی کو خیرآباد کہا اور باہر چلے گئے۔ 2000 میں واپس اکر انھوں نے اوک بار پھر ف رہا د کے بینڈ رمبل فش Rumble Fish کو جوائن کیا۔ 2003 میں حیدر کراچی آئے اور Aaroh کا حصہ بنے۔

جیسن انتھونی Jason Anthony بینڈ کے ڈرمر ہیں۔

## مینجمنٹ
Aaroh کے بینڈ مینیجر نعمان جلیل ہیں جو تمام ریکارڈنگ، کانسرٹ اور براہ راست نشر ہونے والے پرہگرام کی بکینگ کا خیال رتھتے ہیں۔

## البم

## ایوارڈز
فاتح Pepsi Battle of the Bands پیمسی بیٹل آف دی بینڈ
آروح کے گانے “نا کہو“ کا دوسرے انڈس میوزک ایوارڈز میں پہلا نمبر رہا

## بیرونی روابط
* Official Aaroh Website
* http://www.mediahungama.com%7B%7Bwayback|url=http://www.mediahungama.com/%7B%7Bwayback|url=http://www.mediahungama.com/%7B%7Bمردہ%7B%7Bمردہ%7B%7Bمردہ%7B%7Bمردہ%7B%7Bمردہ%7B%7Bمردہ%7B%7Bمردہ ربط|date=July 2021 |bot=InternetArchiveBot}} ربط|date=June 2021 |bot=InternetArchiveBot}} ربط|date=May 2021 |bot=InternetArchiveBot}} ربط|date=March 2021 |bot=InternetArchiveBot}} ربط|date=February 2021 |bot=InternetArchiveBot}} ربط|date=February 2021 |bot=InternetArchiveBot}} ربط|date=January 2021 |bot=InternetArchiveBot}} |date=20200807124010}} |date=20200807124010}}

زمرہ:1998ء میں قائم ہونے والے موسیقی کے طائفے
زمرہ:پاکستان میں 1998ء کی تاسیسات
زمرہ:پاکستانی ثقافت
زمرہ:راک موسیقی کے پاکستانی طائفے
چک نمبر174مراد

**چک نمر 174 مراد** ڈاھرانوالہ سے پیدل 10 منٹ کی مسافت پر ہے- 174 مراد دو گاؤں پر مشتمل ہے 174 مراد اے (بڑا) اور 174 مراد بی (چھوٹا) - عورتوں کی شرحِ خواندگی 70 % جبکہ مردوں کی 50 % ہے - یہ " حسیناؤں کا گاؤں " کے نام سے مشہور ہے - گندم اور کپاس یہاں کی خاص کاشت ہے - شہر سے قربت 174 مراد کو باقی گاؤں کی نسبت زیادہ خوش حال اور ترقی یافتہ بنا رہا ہے -

زمرہ:ڈاھرانوالہ
جمعیت اتحاد و ترقی

*جمعیتِ اتحاد و ترقی یا* *اتحاد و ترقی جمعیتی* (ترکی: İttihad ve Terakki Cemiyeti، انگریزی: Committee of Union and Progress) سلطنت عثمانیہ میں 1889ء میں قائم کردہ ایک خفیہ انجمن تھی جو پہلے جمعیتِ اتحادِ عثمانی یا اتحاد عثمانی جمعیتی (İttihad-ı Osmanî Cemiyeti) کے نام سے قائم کی گئی۔ ابراہیم تیمو، عبد اللہ جودت، اسحاق شوکت اور حسین زادہ علی اس کے بانی تھے۔ بعد ازاں 1906ء میں بہاء الدین شاکر نے نوجوانان ترک کے تحت اسے سیاسی تنظیم بنا دیا۔ 1908ء سے 1918ء کے دوران اسے بھرپور قوت حاصل رہی۔ جنگ عظیم اول کے اختتام پر سلطان محمد ششم نے اس کے کئی اراکین کو سزائیں سنا دیں اور کئی پابندِ سلاسل کر دیے گئے۔ 1926ء میں اتاترک کو قتل کرنے کی مبینہ سازشوں میں ملوث پائے جانے پر اس تنظيم کے متعدد ارکان موت کے گھاٹ اتار دیے گئے۔ بقیہ اراکین نے جمہوریت خلق پارٹی (ترکی: Cumhuriyet Halk Partisi) کے نام سے سیاسی سفر جاری رکھا۔

## حوالہ جات

زمرہ:1889ء میں قائم ہونے والی سیاسی جماعتیں
زمرہ:آرمینیائی نسل کشی
زمرہ:ترک قوم پرستی
زمرہ:سلطنت عثمانیہ میں 1889ء کی تاسیسات
زمرہ:نوجوانان ترک
زمرہ:چھوٹے پیغام خانوں کا استعمال کرنے والے مضامین
زمرہ:یک جماعتی نظام کی جماعتیں
زمرہ:طلعت پاشا
زمرہ:اسماعیل انور پاشا
زمرہ:ترکیہ کی سیاسی جماعتیں
زمرہ:خفیہ انجمنیں
زمرہ:مملکت متحدہ مخالف جذبات
زمرہ:روس مخالف جذبات
زمرہ:1920ء کی دہائی کی تحلیلات
زمرہ:سلطنت عثمانیہ
زمرہ:1906ء کی تاسیسات
زمرہ:1926ء کی تحلیلات
تین پاشا

*تین پاشا* (ترکی: Üç Paşalar، انگریزی: Three Pashas) سلطنت عثمانیہ کے آخری دور میں مجموعی طور پر ان تین اہم وزراء کو کہا جاتا تھا جو 1913ء سے لے کر جنگ عظیم اول کے خاتمے تک عملاً سلطنت عثمانیہ کے حاکم تھے۔ ان میں وزیر داخلہ محمد طلعت پاشا (1874ء-1921ء)، وزیر جنگ اسماعیل انور پاشا (1881ء-1922ء) اور وزیر بحریہ احمد جمال پاشا (1872ء-1922ء) شامل تھے۔ یہ تینوں پہلی جنگ عظیم کے دوران سلطنت عثمانیہ کی اہم ترین سیاسی شخصیات تھے۔
ان تینوں کا ترک جرمن اتحاد کے قیام اور جنگ عظیم اول میں ترکی کی شرکت میں اہم ترین کردار تھا۔

معاہدۂ مدروس کے بعد انور، طلعت اور جمال قسطنطنیہ سے فرار ہو گئے۔ 1919-20ء میں ترک فوجی عدالت نے ان کی غیر موجودگی میں انھیں سزائے موت سنائی۔ بعد ازاں طلعت اور جمال آپریشن نیمیسس میں مارے گئے جبکہ انور روسی خانہ جنگی کے دوران وسط ایشیا میں ایک سوویت فوجی کے ہاتھوں قتل ہوئے۔ کہا جاتا ہے کہ انور کا قتل بھی آپریشن نیمیسس کا ہی حصہ تھا۔
## متعلقہ مضامین
* آپریشن نیمیسس

زمرہ:تاریخ ترکیہ
زمرہ:سلطنت عثمانیہ
زمرہ:سلطنت عثمانیہ پہلی جنگ عظیم میں
زمرہ:سلطنت عثمانیہ کی سیاست
زمرہ:سلطنت عثمانیہ میں 1913ء کی تاسیسات
زمرہ:سلطنت عثمانیہ میں 1918ء کی تحلیلات
زمرہ:ویکی ڈیٹا سے مختلف مختصر وضاحت
آپریشن نیمیسس

*آپریشن نیمیسس*  سنہ 1920ء کی دہائی میں وفاقِ آرمینیائی انقلاب (Armenian Revolutionary Foundation) کا تیار کردہ منصوبہ تھا جس کا مقصد مبینہ آرمینیائی قتل عام میں شریک ترکی کی اعلٰی ترین شخصیات کو قتل کرنا تھا۔ اس آپریشن کا نام انتقام کی یونانی دیوی "نیمیسس" (Nemesis) کے نام پر رکھا گیا۔ اس آپریشن کو "آرمینیائی نیورمبرگ" (The Armenian Nuremberg) بھی کہا جاتا ہے۔

آپریشن کا فیصلہ 27 ستمبر سے اکتوبر 1919ء کے آخر تک یریوان میں ہونے والی وفاق آرمینیائی انقلاب کے نویں عمومی اجلاس کے موقع پر کیا گیا۔

فیصلے کے مطابق جو "سیاہ فہرست" (Black list) تیار کی گئی اس میں 200 افراد کے نام شامل تھے جن پر آرمینیائی باشندوں کے مبینہ قتل عام کے الزامات تھے۔ طلعت پاشا کو "اولین ہدف" قرار دیا گیا۔

اس آپریشن میں نوجوانان ترک کی حکومت کے سابق وزیر داخلہ طلعت پاشا 15 مارچ 1921ء کو برلن میں، سابق وزیر دفاع جمال پاشا کو 25 جولائی 1922ء کو طفلس میں اور سابق وزیر اعظم سید حلیم پاشا کو 5 دسمبر 1921ء کو روم میں موت کے گھاٹ اتار دیا گیا۔ یہ اس آپریشن میں قتل ہونے والی اعلٰی ترین شخصیات تھیں۔ ان کے علاوہ نوجوانان ترک حکومت کے اہم اراکین بھی اس آپریشن میں قتل ہوئے جبکہ مبینہ غداروں اور جاسوسوں کو بھی ٹھکانے لگایا گیا۔

جبکہ سابق وزیر جنگ انور پاشا نے 14 اگست 1922ء کو تاجکستان میں روسی فوج کے خلاف مزاحمت کرتے ہوئے جام شہادت نوش کیا۔

## حوالہ جات

زمرہ:1920ء کی دہائی
زمرہ:1920ء کے تنازعات
زمرہ:1920ء کے جرائم
زمرہ:1921ء کے تنازعات
زمرہ:1922ء کے تنازعات
زمرہ:آرمینیائی نسل کشی
زمرہ:سلطنت عثمانیہ
زمرہ:سلطنت عثمانیہ میں بیسویں صدی
زمرہ:رمزی نام
منبہ (نفسیات)

زمرہ:نفسیات
زمرہ:آگہی
زمرہ:عصبی فعلیات
زمرہ:نفسیاتی تصورات

## مزید دیکھیے
* سائنس
* جغرافیہ
* تاریخ
* سیاست
* فن
* مذہب
* فلسفہ
* زبان